“O se ka wa itseela kwa godimo go feta kafa go tshwanetseng ka teng. Go na le moo, nna boingotlo.”—Baroma 12:3, Good News Translation GO SE BOTEGE. Ga se babegi ka moka ba ditaba bao ba botegago. Boraditaba ba bangwe ba itlhamela ditaba. Ka mohlala, nywageng e sego kae e fetilego, mmegi wa ditaba kua Japane o be a nyaka go ngwala mabapi le kamoo baphonkgedi ba bego ba senya maswika a bohlokwa a ka lewatleng (di-coral) kua Okinawa. Ka morago ga gore a se hwetše maswika a bohlokwa a ka lewatleng ao a sentšwego, o ile a senya a mangwe a ona ka boyena ke moka a a tšea diswantšho. Le gona diswantšho di ka dirišwa gampe bakeng sa go fora batho. Thekinolotši ya go fetoša diswantšho e dirišwa kudu, gomme ga go bonolo go lemoga diswantšho tše dingwe tšeo di fetošitšwego. Ge e ba o kile wa ipotšiša dipotšišo tše bjalo, ga o nnoši. Go ithekgile ka gore o nyakile tlhahlo kae, o ka ba o ile wa newa dikarabo tše di thulanago. Puku ya Dipotšišo tša Bafsa le Dikarabo tše Šomago, Bolumo 1, e ka go thuša! Keletšo ya yona e theilwe melaong ya motheo e bohlokwa kudu yeo e hwetšagalago ka Beibeleng. Lentšu la Modimo le thušitše batho ba dimilione gore ba lebeletšane le mathata a bophelo ka katlego. Ithute kamoo le wena le ka go thušago ka gona!